
	Αφιέρωμα 

στον Οδυσσέα Ελύτη

σε Μουσική Γιώργου Κουρουπού

27 Ιουλίου 2020, Αίγινα

Σε μια μουσική πανδαισία με τίτλο: «Ψαρεύοντας έρχεται η θάλασσα» προσκαλεί το Σπίτι της Κύπρου και η Κοινωφελής Επιχείρηση Δήμου Αίγινα το φιλότεχνο κοινό ώστε  να γίνει κοινωνός των στίχων του ποιητή Οδυσσέα Ελύτη.


Ο στοχασμός, τα λυρικά χρώματα, οι αισθήσεις, η υπερβατική σκέψη του Οδυσσέα Ελύτη συναντούν την πνευματικότητα και την ευαισθησία της μουσικής του Γιώργου Κουρουπού στην Αίγινα, ένα νησί που λάτρεψε ο ποιιητής.


Στο τραγούδι θα είναι ο διεθνώς αναγνωρισμένος καλλιτέχνης Τάσης Χριστογιαννόπουλος, στο πιάνο ο Γιάννης Τσανακαλιώτης, ενώ στίχους θα ερμηνεύσει η ποιήτρια Ιουλίτα Ηλιοπούλου.


Το μουσικό αυτό αφιέρωμα θα πραγματοποιηθεί στο Αμφιθέατρο Ιδρύματος Ανδρέα Καψάλη, Λεωφ. Στρατηγού Κωνσταντίνου Πετρίτη, Πλακάκια στην Αίγινα, ώρα 20:30.

Η είσοδος θα είναι ελεύθερη.

